אודרה מקדונלד

אודרה אן מקדונלד (באנגלית: Audra Ann McDonald; נולדה ב-3 ביולי 1970) היא שחקנית וזמרת אמריקאית ילידת גרמניה. ידועה בעיקר בזכות כישורי המשחק והשירה שלה. היא משתתפת במחזות, אופרות, מחזמרים שונים ומגוונים. היא זכתה בשישה פרסי טוני, יותר מכל שחקן אחר, והיחידה שזכתה בפרס בכל ארבע הקטגוריות.

ביוגרפיה

השכלה וראשית דרכה 
אודרה אן מקדונלד נולדה במערב ברלין שבגרמניה בשנת 1970. משפחתה התגוררה בגרמניה למשך זמן קצר בעקבות שירותו הצבאי של אביה ולאחר מכן חזרה לארצות הברית. אודרה נולדה למשפחה מוזיקלית כאשר שני הוריה היו מוזיקאים ודודותיה יצרו קבוצת גוספל בשנות השבעים הידועה בשם האחיות מקדונלד. אודרה גדלה בפרנזו שבקליפורניה והחלה להתעניין במשחק כבר בילדותה כשהשתתפה ולקחה חלק פעיל בתיאטרון המקומי יחד עם אחותה. אודרה למדה בתיכון לאומניות הבמה בשם ג'וליארד אשר בניו יורק וסיימה את לימודיה בשנת 1993.

קריירה

תיאטרון 
אודרה פצחה בקריירה התיאטרלית שלה כבר בזמן לימודיה בתיכון לאומניות הבמה כאשר הצטרפה לצוות ברודוויי של "הגן הסודי" כחלק מהמקהלה, לסיור הופעות. מאוחר יותר היא היוותה חלק מן השחקנים המקוריים לתחיית ההצגה ב -1994, ששיחקה את קארי פיפרידג '. על תפקיד זה זכתה מקדונלד בפרס הטוני הראשון שלה בקטגוריה של שחקנית נבחרת במחזמר. הקריירה התיאטרלית של מקדונלד מתאפיינת בעיקר ביכולות הקוליות היוצאות דופן שלה. מקדונלד היא השחקנית הראשונה שזכתה בשלושה פרסי טוני לפני גיל 30, וככבה במגוון פרויקטים הנעים בין מחזות זמר לדרמות פשוטות ועד מחזות עם שירים. חלק מההפקות שהיא ככבה בהן הן, Master Class (1995) Ragtime (2000), Marie Christine (1999), Henry IV (2003), A Raisin in the Sun (2004), 110 in the Shade (2007) and Porgy and Bess (2012).

סרטים וטלוויזיה 
מקדונלד החלה לעסוק בקולנוע בשנת 1996 כאשר קיימה את הופעת הבכורה שלה בדרמה שבעת המשרתים. לאחר מכן היא גם כן הופיעה בטלוויזיה כאשר כיכבה כאחת הדמויות הראשיות ב־The Delany Sisters’ First One Hundred Years (1999) . אחר כך היא שיחקה בעוד כמה סדרות טלוויזיה וסרטי קולנוע הבולטים מביניהם: kidnapped (2006-2007), A Raisin in the Sun (2008), grey anatomy (2009) ועוד. 

בשנת 2017 שיחקה בסרט המוזיקלי "שוב שלום" לצדם של טי אר נייט ונולן ג'רארד פאנק. בשנת 2018 החל מהעונה השנייה היא מככבת בסדרת הדרמה "הטובות לקרב" ב־CBS, בדמותה של ליז לורנס. 

בשנת 2021 שיחקה בסרט הדרמה הביוגרפי "ריספקט" המבוסס על חייה של הזמרת אריתה פרנקלין. שיחקה גם את התפקיד הראשי בסדרה "The Bite" בתור רייצ'ל בוטלה. באותה שנה לוהקה לגלם את פעילת זכויות האדם אלה בייקר בסרט "Rustin"; אשר יצא לשירות הסטרימינג של נטפליקס במהלך שנת 2023.

בשנת 2022 החלה לשחק בסדרת הטלוויזיה של HBO "העידן המוזהב".

שירה 
מקדונלד גם כיכבה באופרות והופיעה עם כמה מהתזמורות המפורסמות בעולם, למשל עם התזמורות הפילהרמוניות של ניו יורק, לוס אנג'לס וברלין. היא השיקה קריירת הקלטה מוצלחת כאמנית סולו עם הוצאת הבכורה שלה Way Back To Paradise ב -1998, ואחריה עוד כמה אלבומים: How Glory Goes (2000), Happy Songs (2002), Build a Bridge (2006) and Go Back Home (2013). מקדונלד הציגה חלק מן העבודות שלה על הבמה במחזות זמר שונים ובמחזות עם שירים.

פרסים הישגים 

 פרס טוני לשחקנית הראשית הטובה ביותר במחזמר 2012 · Porgy and Bess
 פרס טוני לשחקנית הטובה ביותר בהצגה 2014 · Lady Day at Emerson's Bar & Grill
 פרס טוני לשחקנית המשנה הטובה ביותר במחזמר 1998, 1994 · Ragtime, Carousel
 פרס טוני לשחקנית המשנה הטובה ביותר בהצגה 2004, 1996 · A Raisin in the Sun, Master Class
 פרס דרמה דסק לשחקנית יוצאת מן הכלל במחזמר 2012, 2007 · Porgy and Bess, 110 in the Shade
 פרס דרמה דסק לשחקנית יוצאת מן הכלל בהצגה 2014 · Lady Day at Emerson's Bar & Grill
 פרס דרמה דסק לשחקנית משנה יוצאת מן הכלל במחזמר 1994 · Carousel
 פרס דרמה דסק לשחקנית משנה יוצאת מן הכלל בהצגה 2004 · A Raisin in the Sun
 פרס גראמי להקלטת אופרה הטובה ביותר 2009 · Weill: Rise And Fall Of The City Of Mahagonny
 פרס גראמי לאלבום הקלאסי הטוב ביותר 2009 · Weill: Rise And Fall Of The City Of Mahagonny
 פרס אמי לבידור בפריים-טיים לתוכניות מיוחדות יוצאות מן הכלל 2015 · Live from Lincoln Center
 פרס מעגל המבקרים החיצוני לשחקנית יוצאת מן הכלל במחזמר 2014, 2012, 1994 · Lady Day at Emerson's Bar & Grill, Porgy and Bess, Carousel
 פרס אודי עבור ביצועים מרובי קול 2017 · Small Great Things
 פרס מעגל המבקרים החיצוני לשחקנית משנה יוצאת מן הכלל בהצגה 2004 · A Raisin in the Sun

חיים אישיים 
אודרה אן מקדונלד התחתנה עם המוזיקאי פיטר דונבון בשנת 2002 אך הזוג התגרש בשנת 2009 כשלהם בת בשם זואי. בשנת 2012 התחתנה אודרה עם השחקן וויל סונסון לאחרונה נולד להם ילד ראשון. 

אודרה לוקחת חלק פעיל בתנועה הפועלת למען נישואים שוויוניים של הלהט"בים ברחבי העולם.

קישורים חיצוניים 

 

 
 https://web.archive.org/web/20180323134626/https://www.biography.com/people/audra-mcdonald

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקניות תיאטרון אמריקאיות
זמרות אמריקאיות
זמרים אמריקאים
זוכי פרס טוני: שחקניות
זוכות פרס גראמי
זוכי פרס גראמי
אמריקאים שהופיעו ברשימת טיים 100
נשים זוכות פרסים: אמנות
פעילות למען זכויות להט"ב בארצות הברית
פעילים למען זכויות להט"ב בארצות הברית
אמריקאיות שנולדו ב-1970
אמריקאים שנולדו ב-1970